**ДО**

**ГРУПАТА ОБЩИНСКИ СЪВЕТНИЦИ**

**„СДС-ГРАЖДАНИТЕ“**

**ДО**

**ГАЛИЧКА НИКОЛОВА**

**ОБЩИНСКИ СЪВЕТНИК**

**ЧРЕЗ**

**АКАД. ХРИСТО БЕЛОЕВ, ДТН**

**ПРЕДСЕДАТЕЛ НА ОБЩИНСКИ СЪВЕТ**

**РУСЕ**

***На Ваш №ОбС-364/12.03.2024 г.***

**ОТНОСНО:** Зони за платено паркиране в централна градска част на гр. Русе

**УВАЖАЕМИ ГОСПОЖИ И ГОСПОДА,**

# **УВАЖАЕМА ГОСПОЖО НИКОЛОВА,**

 В Община Русе, с вх. №06-01-69/12.03.2024 г. постъпи питане относно зоната за платено паркиране в Централна градска част (ЦГЧ), по ул. „Църковна независимост“ и предвижданията за в бъдеще.

Във връзка с горното Ви информирам, че действащата зона за платено паркиране в централна градска част (ЦГЧ) е приета от Общински съвет- Русе на основание чл. 99, ал. 1 от Закона за движение по пътищата (ЗДвП), който гласи: „*В населените места собственикът или администрацията, управляваща пътя може да определи райони, пътища или части от пътища за зони за платено и безплатно паркиране в определени часове от денонощието*.“ Целта е да се подобри достъпността до централната градска част за всички граждани, тъй като в нея са съсредоточени най-посещаваните институции: банки, съд, НОИ, Община, Областна администрация и др., както и да се осигури по-добър ред в паркирането.

Към настоящия момент платено паркиране е организирано във връзка с изпълнение наРешение №500, Пр. №26/25.02.2005 г.; Решение №853, Пр.№41/26.01.2006 г. и Решение №522, Пр. №26/31.03.2009 г. на Общински съвет – Русе.

 Ул. „Църковна независимост“ фигурира в Решение №522, Пр. №26/31.03.2009 г., но предвид това, че е извършен ремонт по нея по Оперативна програма регионално развитие (ОПРР) 2014-2020 г. с проект: „Реконструкция и рехабилитация на пешеходна среда и изграждане на зони за обществен отдих“ до изтичане устойчивостта на проекта през м. януари на 2026 г. тя не следва да генерира приходи, поради което паркоместата на настоящия етап са неплатени.

 Предстои да се въведе платено паркиране по ул. „Тома Кърджиев“ от входа за двора на гимназия „Хр. Ботев“ до ул. „Отец Паисий“. В момента се ползва за паркиране от двете страни;

* Пред Историческия музей от пл. Батенберг по ул. „Николаевска“ до ул. „Рила“. Реновирани са само паркоместата на площад „Батенберг“;
* По Ул. „Отец Паисий“ от ул. „ Славянска “ до ул. „Тома Кърджиев“. В момента се ползва от двете страни.

С Решение №522, Пр. №26/31.03.2009 г. на Общински съвет Русе, тези улици са приети за зони за платено паркиране.

Към настоящият момент се разработва Генерален план за организация на движението (ГПОД) за територията на Община Русе, в който ще се посочат местата с концентрация на ПТП, опасни участъци от уличната мрежа, посочността на улиците, **предложения за подобряване на паркирането, предложения за въвеждане на зони за платено паркиране** и др.

 След приемането на плана ще се възложи проектиране и изграждане на платените зони, зони 30 и др. заложени в него като краткосрочни и дългосрочни мероприятия за подобряване на движението и паркирането в града.

С уважение,

ПЕНЧО МИЛКОВ

*Кмет на Община Русе*